maig | 2018 | Pediatria Dexeus
Sticky Post By Paido Salut Infantil Posted in General, General, General, Notícies, Notícies Permalink Onlangs sit die diere van Afrika langs 'n Hardekoolvuur by die Olifants en stry oor wie is nou eintlik die beste in dit en dat. Na 'n ruk is Koning Leeu goed dik vir die spulletjie, en nadat hy 'n goeie sluk uit sy blikbeker gevat het, roep hy hulle tot orde.
"Kyk," s� hy vanuit die hoogte, "ek het nou genoeg gehad. Volgende Saterdag pak julle mekaar op die rugbyveld. Die groot diere speel teen die insekte en ander goggas. Sekretarisvo�l sal skeidsregter wees."
Die hele week was dit 'n groot geskarrel om alles reg te kry. Spanne is gekies, en die diere wat nie betrokke was nie, het die veld reg gekry. Teen Saterdag was daar 'n feestelike stemming.
Toe Sekretarisvo�l sy fluitjie blaas, was die pawiljoene gepak. Die spanne draf op onder luide toejuiging. Eers die groot diere: Heelagter - Koedoe, Vleuels - Rooibok en Hartebees, Senters - Njala en Duiker, Losskakel - Springbok, Skrumskakel - Klipspringer, Agtsteman - Eland, Flanke - Buffel en Blouwildebees, Slotte - Kameelperd en Sebra, Stutte - Olifant en Seekoei, Haker - Renoster(kaptein). 'n Formidabele span in enige ou se boek.
Toe die insekte opdraf, raak die skare histeries: Perdeby, Vlieg en Naaldekoker, Muggie en Muskiet, Skoenlapper, Vlooi(kaptein), Kakkerlak en Rysmier, Stokinsek en Hottentotsgod, Miskruier en Toktokkie, met Bosluis op haker.
Net voor die afskop is daar 'n verbyvlug van verskillende vo�ls, in 'n verskeidenheid van formasies. Nadat 'n klomp tortelduiwe seremoni�el vrygelaat is, kom 'n gompou gevaarlik laag oorgevlieg, met 'GO BUGS' onder sy vlerke geverf. Natuurlik, alles tot groot vermaak van die skare. Van die afskop af sukkel die insekte hul vrek. Dinge wil nie vlot in die skrums nie. Kameelperd oorheers die lynstane. Buffel is genadeloos in in die losspel. Die groot diere wen elke bal. As hulle met die voorspelers dryf, is Olifant en Seekoei onstuitbaar. As hulle wyd speel, is daar geen keer aan Haretebees, Rooibok en Koedoe nie. Hulle druk drie� asof dit uit die mode raak. Springbok skop net nie mis nie. Rustyd is die telling 50-0.
Na rustyd lyk dit of Vlooi se hardpratery gehelp het. Daar is nuwe lewe onder die insekte, en hulle druk die ou groottes meters terug in die skrums. Duisendpoot wen balle agter in die lynstaan. In die losskrums gaan dit verwoed, en hulle begin daar oorheers. Die bal gaan seepglad met die agterlyn af, en Muggie, Perdeby en Naaldekoker begin die drie� inryg. Muskiet se skopskoen is dodelik. Skoenlapper dartel deur die verdediging. Duisendpoot duik die groottes disnis - selfs Kakkerlak, wat 'n stillerige eerste helfte gehad het, lak die dinges uit hul uit.
Twee minute voor die einde klits Skoenlapper 'n skepskop oor, en die telling is 51-50! Van die inskop af dryf die groot diere verwoed. Renoster kry die bal 5 tre� van die doellyn af, en g��n vir die hoekvlag. Met 'n bomenslike poging duik Duisendpoot hom op die hoekvlag uit. Die eindfluitjie blaas. Die skare se vreugde ken geen perke nie.
"Waar was jy in die eerste helfte, toe ons so gesukkel het?" vra Vlooi vir Duisendpoot toe hulle afstap.
"In die kleedkamer, besig om my stewels vas te maak!"
[ENGLISH SUMMARY: In this tale the African animals are playing a rugby match. The bigger animals play the insects and other bugs. In the first half the insects struggle enormously, and trail by 50-0 at half time. In the second half they show up much better, and start dominating, with Millipede playing a stormer. Two minutes before the end they take the lead, to win by 51-50.
As they walk off, Flea enquire from Millipede what he was doing in the first half, when they really struggled. "Tying my boot laces in the dressing room!"]